Сегѡ̀ ра́ди и мно́зіи, да не рече́мъ всѝ неповину́ющіися, и не съ совѣ́томъ ходя́щіи, съ трудо́мъ и по́томъ снови́дяще сѣ́ютъ мнѡ́жайшая, и́стиною же жну́тъ вельмѝ малѣ̂йшая: нѣ́цыи же и вмѣ́стѡ пшени́цы собира́ютъ, увы̀! пле́велы, я́коже ходя́щіи, по глаго́лу, своечи́ніемъ и самоуго́днымъ мудрова́ніемъ, єгѡ́же ничто́же є́сть го́рше, и сему̀ свидѣ́тель лѣ́ствичникъ, та́кѡ пишя̀:́цы къ по́прищу у́мнагѡ исповѣ́данія совлещи́ся воспрія́сте: єли́цы и́го хрс̑то́во на вы́ю свою̀ взя́ти хо́щете: єли́цы бре́мя своѐ на вы́ю ино́гѡ возложи́ти тщите́ся: єли́цы сами́хъ себѐ въ нево́лю преда́ти спѣши́те, да вмѣ́стѡ ѻ́ныя свобо́ду пріи́мете: єли́цы рука́ми други́хъ возвыша́еми, и плову́ще вели́кую сію̀ препла́ваете пучи́ну, увѣ́дите, я́кѡ кра́ткимъ нѣ́кимъ и жесто́кимъ путе́мъ ходи́ти воспрія́сте, єди́ну то́кмѡ пре́лесть на себѣ̀ иму́щимъ, сія́ же нарица́ется своечи́ніе